স্বর্ণ মন্দির, শ্রীপুরাম

স্বর্ণ মন্দির, শ্রীপুরম ভারতের তামিলনাড়ু রাজ্যের ভেলোর শহরের দক্ষিণাংশে থিরুমালাইকোডি (বা মালাইকোডি) নামক স্থানে সবুজ পাহাড়ের পাদদেশে অবস্থিত। এটি তিরুপতি থেকে ১২০ কিমি, চেন্নাই থেকে ১৪৫ কিমি, পুদুচেরি থেকে ১৬০ কিমি এবং বেঙ্গালুরু থেকে ২০০ কিমি দূরে অবস্থিত। ২০০৭ সালের ২৪ আগস্ট মহাভিষেক অনুষ্ঠানের মাধ্যমে মন্দিরের প্রধান দেবী শ্রী লক্ষ্মী নারায়ণী বা দেবী মহালক্ষ্মী-র বিগ্রহ প্রতিষ্ঠা করা হয়। এই মন্দিরের প্রতিষ্ঠাতা হলেন আধ্যাত্মিক গুরু শ্রী শক্তি আম্মা। জাতি-ধর্ম নির্বিশেষে সকল দর্শনার্থীর জন্য এই মন্দির উন্মুক্ত। পটভূমি শ্রীপুরমের প্রধান আকর্ষণ হলো শ্রী লক্ষ্মী নারায়ণী মন্দির, যার গর্ভগৃহ ও অর্ধমণ্ডপম সোনায় মোড়ানো। এটি দেবী শ্রী লক্ষ্মী নারায়ণী (ভগবান বিষ্ণুর পত্নী)-র আবাসস্থল। প্রায় ১০০ একর জায়গাজুড়ে বিস্তৃত এই মন্দিরটি ভেলোর-ভিত্তিক দাতব্য ট্রাস্ট 'শ্রী নারায়ণী পীঠম' কর্তৃক নির্মিত হয়েছে। এই ট্রাস্টের প্রধান হলেন আধ্যাত্মিক গুরু শ্রী শক্তি আম্মা, যিনি 'নারায়ণী আম্মা' নামেও পরিচিত। মন্দিরের নকশা মন্দিরের উপরিভাগ সোনায় মোড়ানোর জন্য মন্দির শিল্পে পারদর্শী কারিগরদের দ্বারা অত্যন্ত সূক্ষ্ম ও জটিল নকশার কাজ করা হয়েছে। হাতে তৈরি এই নকশাগুলোর প্রতিটি খুঁটিনাটি অত্যন্ত নিখুঁত। প্রথমে সোনার বার বা দণ্ড পিটিয়ে পাতলা সোনার পাতে (ফয়েল) রূপান্তর করা হয়েছে এবং পরবর্তীতে তা তামার পাতের ওপর বসানো হয়েছে। তামার পাতের ওপর প্রায় ৯ থেকে ১০টি স্তরে এই সোনার পাত বসানো হয়েছে। মন্দিরের এই শিল্পকর্মের প্রতিটি নকশাই বেদ থেকে অনুপ্রাণিত এবং তাৎপর্যপূর্ণ। শ্রীপুরম মন্দির প্রাঙ্গণের নকশায় একটি তারকা-আকৃতির পথ (শ্রীচক্র) রয়েছে, যা চারপাশের সবুজ প্রকৃতির মাঝে অবস্থিত। এই পথটির দৈর্ঘ্য ১.৮ কিলোমিটারেরও বেশি। দর্শনার্থীরা যখন এই তারকা-আকৃতির পথ ধরে হেঁটে মূল মন্দিরের দিকে এগিয়ে যান, তখন তারা পথের দুই পাশে মানবজন্মের সার্থকতা ও আধ্যাত্মিকতার গুরুত্ব সম্পর্কিত বিভিন্ন বাণী ও আধ্যাত্মিক বার্তা পড়ার সুযোগ পান। হাসপাতাল শ্রীপুরম মন্দির কমপ্লেক্সের কাছেই 'শ্রী নারায়ণী হাসপাতাল ও গবেষণা কেন্দ্র' নামে একটি সাধারণ হাসপাতাল রয়েছে। এটিও 'শ্রী নারায়ণী পীঠম' দাতব্য ট্রাস্ট দ্বারা পরিচালিত হয়। চিত্রশালা আরও দেখুন ভেলোর ফোর্ট সুবর্ণ মন্দির - অমৃতসরের শিখ মন্দির তথ্যসূত্র বহিঃসংযোগ শ্রীপুরমের দাপ্তরিক ওয়েবসাইট ভেলোর স্বর্ণ মন্দির ওয়েব্যাক মেশিনে আর্কাইভকৃত ২৯ নভেম্বর ২০২০ তারিখে